《上清宫》
宋代·洪迈

振策冲暮云，携琴宿仙境。
松风生夜凉，萝月散秋影。
洞远落猿声，溪清鸣鹤顶。
中宵梦仙翁，乘车停翠岭。
狮子身五色，鸾凤互相引。
上有朱幡幢，金表示可省。
风吹云璈遍，顾我忽而哂。
遗以丹篆文，再拜豁心领。
明当谢浮荣，飘然从结轸。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。